Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: államháztartás mûködési rendjérõl szóló 217/1998. (XII. 31.) Korm. rendelet (Áht.) 57. § (6) bekezdése, amely a Nektv.
Paragraph Index: 1228

b) maga a kisebbségi önkormányzat végzi el ezeket a feladatokat, ám ez esetben a települési önkormányzat biztosítja számára az irodatechnikai hátteret (írógép, fénymásoló, számológép stb). Visszatérõ probléma a telefon, illetve a fax használata. Ezzel kapcsolatosan általánosan elfogadott megoldás az, hogy a települési önkormányzat biztosítja a telefonvonalat a kisebbségi önkormányzat irodahelyiségében, amelynek költségeit a mûködésére biztosított állami támogatás keretébõl a kisebbségi önkormányzat fizeti. Amennyiben a kisebbségi önkormányzat rendelkezésére álló források azt nem teszik lehetõvé, a postai feladatok ellátása keretében a települési önkormányzat biztosítja a kisebbségi önkormányzat mûködésével összefüggõ ügyekben a fax használatát is.39 Külön ki kell térnünk a számítógép és az internet használatára. Nem vitatható, hogy napjainkban ez kiemelten fontos eszközévé vált az anyaországgal való kapcsolattartásnak és más, a kisebbségi önkormányzatok által képviselt kisebbségek érdekeinek érvényesítésével összefüggõ feladatok ellátásának. Ma már számos olyan weboldal mûködik, ahol a szolgáltatók olyan speciális információkat – adott szempontoknak megfelelõen összegyûjtött jogszabályokat, ismertetõ anyagokat, pályázatokat stb. – tesznek elérhetõvé, amelyek támaszt nyújtanak a kisebbségi önkormányzatok számára egy-egy projekt sikeres megvalósításában. Nem szorul tehát külön indoklásra az, hogy amennyiben a települési önkormányzat rendelkezik internet-hozzáféréssel, munkavégzés céljából tegye lehetõvé a kisebbségi önkormányzat tagjai számára is annak használatát. Közismert, hogy a kisebbségi önkormányzatok mûködési kiadásaikra az állam forrást biztosít, de saját hivatallal nem rendelkeznek. Ezért van szükségük arra, hogy a gazdálkodásukkal összefüggõ, megállapodás alapján kötelezõen ellátandó feladataik mellett valamely szerv az ügyvitelükkel kapcsolatos teendõket is ellássa. Mivel a kisebbségi önkormányzat külön hivatalt fenntartani nem képes, kézenfekvõ és jelenleg egyetlen lehetséges megoldás, hogy e tevékenységében a helyi önkormányzat hivatala, a polgármesteri hivatal támogassa.40 A mûködési feltételek – helyiség, irodatechnika és irodaszerek, ügyviteli teendõk – biztosításával összefüggõ együttmûködési megállapodás megkötésére jogszabály nem kötelezi az önkormányzatokat, emiatt a kisebbségi önkormányzatok egy része kiszolgáltatottá válik. Ha ugyanis a települési önkormányzat, illetve annak vezetése elzárkózik a kisebbségi önkormányzat kérésének teljesítésétõl, hosszabb idõre ellehetetlenítheti a kisebbségi önkormányzat mûködését. Szemléltesse mindezt egy olyan panasz, amelynek gyökerei az elõzõ választási ciklusra nyúlnak vissza. A helyi önkormányzat és a cigány kisebbségi önkormányzat alapvetõen a helyiséghasználat és az ügyvitel kérdésében nem tudott megegyezésre jutni, ezért mediálás keretében kíséreltük meg a felek álláspontját közelíteni egymáshoz. E hosszasan folytatott egyeztetõ tárgyalás eredményként az önkormányzat vezetõi ígéretet tettek arra, hogy lehetõvé teszik a kisebbségi önkormányzat számára, hogy üléseit a helyi önkormányzat képviselõ-testületéhez hasonlóan a polgármesteri hivatalban, illetve szükség szerint a mûvelõdési ház termében tarthassa meg. Vállalták továbbá, hogy gondoskodnak a kisebbségi önkormányzat irodai adminisztrációs munkáinak elvégzéséhez szükséges feltételekrõl (gépelés, telefonhasználat), valamint a kisebbségi önkormányzat iratainak elhelyezésére szolgáló zárható iratszekrényrõl. 39 A kisebbségi önkormányzatok egy része mobilszolgáltatást vesz igénybe, és költségvetése terhére feltöltõ kártyát vásárol a kisebbségi önkormányzat tagjainak. 40 Mivel a kisebbségi önkormányzatoknak a pénzügyi-számviteli feladatokat ellátó saját apparátus sem áll rendelkezésükre, a jogalkotó a költségvetési gazdálkodással kapcsolatos adminisztráció ellátásáról Áht. 66. §-ában külön rendelkezett. Eszerint a helyi és a helyi kisebbségi önkormányzat megállapodása alapján a helyi kisebbségi önkormányzat gazdálkodásának végrehajtó szerve a helyi önkormányzat polgármesteri hivatala A költségvetési terv elkészítésének részletes szabályait és a követendõ eljárási rendet, valamint az egyes önkormányzatokra vonatkozó határidõket az együttmûködõ önkormányzatoknak megállapodásban kell rögzíteniük. A költségvetési gazdálkodás és tervezés lebonyolításával kapcsolatosan az Áht. 57. § (5) bekezdése együttmûködési kötelezettséget ír elõ, amelynek megkötését ennek alapján egyik fél sem tagadhatja meg. A kisebbségi önkormányzat elnöke a múlt évben azonban újabb panaszban jelezte, hogy a megbeszélés eredményeként létrejött megegyezés meghiúsult és változatlanul problémát okoz a kisebbségi önkormányzat mûködési feltételeinek biztosítása, a polgármesteri hivatal továbbra sem hajlandó velük együttmûködni. Hogy a helyi önkormányzat a kisebbségi önkormányzat munkáját konkrétan milyen módon segíti és a felsorolt feltételeket milyen módon biztosítja – a helyi sajátosságokat figyelembe véve – szervezeti és mûködési szabályzatában kell rögzítenie. Ebben kell felsõrolni mindazokat a feladatokat, amelyeket a kisebbségi önkormányzat testületi mûködésével összefüggésben a polgármesteri hivatalnak kell végeznie. E rendelet azonban nem tartalmaz – nem is tartalmazhat – részletes szabályokat, így ezeket célszerû az együttmûködési megállapodásban, azt kiegészítve tovább részletezni. A konkrét ügy vizsgálata során megállapítottuk, hogy a települési és a helyi cigány kisebbségi önkormányzat között nem jött létre az éves költségvetés (zárszámadás) összeállítására és a gazdálkodás végrehajtására vonatkozó, a törvényben kötelezõen elõírt együttmûködési megállapodás. Ezért a jegyzõnél kezdeményeztük, hogy a mulasztás pótlására tegye meg a szükséges intézkedéseket, ennek keretében a megállapodás tartalmának egyeztetése céljából a megállapodás tervezetének összeállítását megelõzõen vegye fel a kapcsolatot a kisebbségi önkormányzat elnökével. Tekintettel arra, hogy a kisebbségi önkormányzat helyiséghasználata az évek során nem rendezõdött, és mûködése egyéb feltételeinek biztosítása is gondot okoz – figyelemmel arra, hogy az együttmûködés szabályainak kialakítása és rögzítése nem történt meg –, megállapítottuk, hogy az így kialakult helyzet veszélyezteti a kisebbségi önkormányzat önkormányzáshoz való jogát. Ezért a települési önkormányzatnál kezdeményeztük, mérje fel, hogy a kisebbségi önkormányzat konkrétan mely feltételek biztosítását kéri a polgármesteri hivataltól. A kisebbségi önkormányzattal történt egyeztetést követõen pedig rögzítse szervezeti és mûködési szabályzatában mindazokat a feladatokat, amelyeket a kisebbségi önkormányzat számára ellát, majd az ezzel összefüggõ részletes szabályokkal és eljárási renddel a megegyezésük alapján egészítsék ki az együttmûködési megállapodást. Szerencsés esetben tehát a mûködési feltételek biztosítására kötelezett önkormányzatok hivatalát vezetõ jegyzõ, vagy a kisebbségi önkormányzat tagja az egyeztetés során – akár más szerv állásfoglalásának megkérése mellett is – tisztázni tudja, hogy a helyiség használatára, illetve a mûködés egyéb feltételeinek kielégítésére milyen lehetõségek vannak. A mûködés feltételeinek, de leginkább a helyiség biztosításával összefüggõ problémák állandó feszültségek forrásává válhatnak. Összefoglalóan a következõket állíthatjuk: • Ma nem nyújtanak egyértelmû támpontot a jogszabályok annak a kérdésnek a megválaszolásában, hogy a települési önkormányzatok milyen minõségû és számú helyiséget kötelesek a kisebbségi önkormányzataik rendelkezésére bocsátani. • Kétségek merülnek fel a használatbaadás és a tulajdonba adással kapcsolatban is.41 • Ha a mûködési feltételek biztosítása tekintetében a két szervezet között nem jön létre megállapodás, vagy a települési önkormányzat nem tartja be a megállapodást, közjogi értelemben nincs „kényszerítõ” eszköz a kisebbségi önkormányzat kezében, így a mûködés könnyen ellehetetlenülhet. • A Nektv., illetve az Ötv. módosítására volna szükség abban a tekintetben, hogy

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes